Όρθιος

1. Στην Auto/moto slang σημαίνει με πολλή μεγάλη ταχύτητα σαν να οδηγάς όρθιος με τα πόδια πατημένα τέρμα στο γκάζι.
2. Στη σεξοσλάνγκ σημαίνει με στύση, έγκαυλος, με όρθιο δηλονότι το πέος.
3. *Κατουράω όρθιος* θεωρείται σεξιστικώς ότι είναι ανδρικό προνόμιο (*male privilege*), ενώ όποιος *κατουράει καθιστός* είναι είτε ΑμεΑ είτε εκθηλυμένος *mangina*.
4. *Τράβα κατούρα όρθια* είναι συνήθης φαλλοκρατική ύβρις σε γυναίκες που διεκδικούν ισότητα με τους άντρες. Θεωρείται ότι το γεγονός ότι οι άντρες κατουράνε όρθιοι, ενώ οι γυναίκες όχι, αποτελεί αδιαμφισβήτητο γενετικό επιχείρημα υπέρ της ανδρικής ανωτερότητας.
5. *Όρθιος!* λέγεται ειρωνικά σε άτομο που νυστάζει και σκοντάφτει και κινδυνεύει να πέσει.
6. Ή ως προτρεπτικό επιφώνημα σε κάποιον, για να ετοιμαστεί για εκκίνηση.
7. *Δεν αφήνω τίποτα όρθιο / δεν μένει τίποτα όρθιο* λέγεται για σαρωτική καταστροφή.
8. *Όρθια κηδεία* λέγεται για έναν εμφανώς θλιμμένο και συντετριμμένο ψυχικά άνθρωπο.
9. *Κοιμάμαι όρθιος* σημαίνει είμαι ηλίθιος, νωθρός, βλάκας.
10. *Μένω όρθιος* ή *στέκομαι όρθιος* σημαίνει επιβιώνω από μεγάλη καταστροφή.
11. *Μου σηκώθηκε η τρίχα όρθια* σημαίνει ότι έχω συγκλονιστεί.
12. *Νά 'σαι πάντα όρθιος* είναι ευχή για καλή υγεία.
13. *Όρθιο Φολγκσβάγκεν* είναι σλανγκιά του 1980 για τον χοντρό που είναι σαν όρθιος σκαραβαίος.
14. *Όρθιος κοιμάται, ξενοδοχείο πληρώνει* λέγεται για άνθρωπο πολύ βλάκα.
15. *Πλαγιαστό φεγγάρι όρθιος ο γεμιτζής* ή *πλαγιαστό φεγγάρι όρθιος ο καπετάνιος* λέγεται για την επαγρύπνηση που χρειάζεται ακόμη και στις φαινομενικά ήρεμες στιγμές.
16. *Στα όρθια* για κάτι που γίνεται γρήγορα λόγω βιασύνης.
17. Ειδικά για το σεξ που γίνεται στα γρήγορα σε όρθια στάση λόγω έλλειψης χρόνου, χώρου ή και των δύο.
18. *Όρθιο χιλιόμετρο* για ψηλό άνθρωπο, συνήθως για γυναίκα.
19. Αντιθέτως, *όρθιο τσιμπούκι* ή *όρθια πίπα* είναι η πολύ κοντή γυναίκα που μπορεί και παίρνει πίπα όρθια. Αρκτικόλεξο: *ΠΠΟ* = *Παίρνει Πίπες Όρθια* ή *Όρθιος.*
20. *Όρθια ακτινογραφία* είναι ο πολύ αδύνατος.
21. *Τότε γαμούσα όρθιος*: "Σε WC καφετέριας, ασανσέρ -από τρελή καύλα που έπρεπε πάραυτα να εκτονωθεί; Με την πλάτη της σε δέντρο, σε γιαπιά, σκοτεινές ταράτσες -ελλείψει διαθέσιμου τετράτροχου, βάρκας, φράγκων για ευπρεπή γαμιστρώνα; Επειδή τα κυβικά της κι η πουτάνα η μέση τότε το επέτρεπαν; Επειδή άλλο σπάσιμο το κρεβάτι δεν θα άντεχε; Για να μη μείνει απωθημένο; Για πρακτική μετά από πολύωρη κατανάλωση εκπαιδευτικών ταινιών; Για την εμπειρία; Για να βγάλεις γούστα; Γιατί μπορούσες; Όλα παίζουν! Λέγεται: ---παρουσία κολλητών, πάνω – κάτω της ίδιας ΕΣΣΟ, που κι η δική τους έχει πάρει το κακοχάμπερο κι έχουν συγκαταγράψει τα περασμένα μεγαλεία, αλλά κυρίως ---σαν γείωση σε κάποιον -συχνά νέοπα- που ‘χει πάρει αέρα και στα ‘χει ζαλίσει. Άσχετα με του λόγου το αληθές, υπονοεί πως *«κύλησε πολύ νερό στ’ αυλάκι από τότε»*, *«κάτι ξέρει κι ο παλιός»*, *«όταν πήγαινες, εγώ γυρνούσα»*, *«τι να μας πεις κι εσύ για τη ζωή σου»*, *«σε τα μας;»* και τα σχετικά". (Σλανγκρ).
22. *Όρθια* είναι η πόρνη που κάνει πιάτσα και μένει πολλές ώρες όρθια.
23. *Στ' αρχίδια μου κι οχτώ αυγά Τουρκίας κι έξι τούβλα όρθια* σημαίνει πλήρη αδιαφορία.
24. *Φεύγω* ή *πεθαίνω όρθιος* σημαίνει πεθαίνω χωρίς να έχω περάσει μακρά φάση κατακλισίας σε νοσοκομείο.

ΠΑΡΑΔΕΙΓΜΑΤΑ

1. Πήγε όλη την παραλιακή **όρθιος** μέχρι το Σούνιο.
2. Είναι στο ορθάδικο να καμακώνει **όρθιος**.
3. Δεν με νοιάζει νά ΄ναι ό,τι νά 'ναι, αρκεί να κατουράει **όρθιος**!
4. – Μού 'πε, λοιπόν, να μοιράσουμε τις δουλειές του σπιτιού στη μέση, αυτή να κάνει το σιδέρωμα, εγώ το πλύσιμο των πιάτων. «Τράβα κατούρα **όρθια**, αν μπορείς!», της απάντησα!
5. **Όρθιος** ρε μαλάκα!
6. **Όρθιος**! Ετοιμάσου!
7. Δεν έμεινε τίποτα **όρθιο** από τη μητσοτακική λαίλαπα.
8. Τι να του μιλήσω και τι να του πω; Ο άνθρωπος είναι **όρθια** κηδεία.
9. Απόλυσέ τον και πάρε συνεργάτη που να μην κοιμάται **όρθιος**.
10. Κατάφερε και μετά από την κρίση του 2008 και μετά από αυτές του 2015 και 2019-2021 να μείνει **όρθιος**.
11. Όταν άρχισε να μας διηγείται τα παιδικά της χρόνια, μου σηκώθηκε η τρίχα **όρθια** από αυτά που είχε τραβήξει.
12. Πολύχρωμος, εντοιχισμένος και πάντα **όρθιος**.
13. Σαν **όρθιο** Φολγκσβάγκεν ήταν ο Κοσκωτάς.
14. Μην του εμπιστευτείς καμία δουλειά, γιατί **όρθιος** κοιμάται, ξενοδοχείο πληρώνει.
15. Πλαγιαστό φεγγάρι **όρθιος** ο καπετάνιος Ιτούδης στο παιχνίδι με την Ουκρανία.
16. Τσίμπησε κάτι στα **όρθια** για να προλάβει το αεροπλάνο.
17. Της έριξα ένα μανίκι στα **όρθια** στην τουαλέτα του μπαρ.
18. Τα έφτιαξε με ένα Ουκρανάιζερ **όρθιο** χιλιόμετρο.
19. **Όρθιο** τσιμπούκι η γκόμενα του Σκότι Πίπεν, ινσέψιο.
20. Σιγά ρε **όρθια** ακτινογραφία, θα λιποθυμήσεις.
21. - Από πότε είν’ αυτή ρε μαλάκα; - Να δω… Καλοκαίρι του ’84. - Πω ρε πούστη μου!! Τότε γαμούσα **όρθιος**. (Σλανγκρ).
22. Το νου σου μην πας με καμιά **όρθια** και σουμουνιαστείς.
23. - Αφού συμπεριφέρεσαι τοιουτοτρόπως, δεν είσαι πλέον προσκεκλημένος στο τσάι της Παρασκευής. - Στ' αρχίδια μου κι οχτώ αυγά Τουρκίας κι έξι τούβλα **όρθια**!
24. Τουλάχιστον έφυγε **όρθιος** ο παππούς, μέχρι τελευταία στιγμή σκάλιζε το κτήμα του.